**ELŐTERJESZTÉS**

**Szombathely Megyei Jogú Város Közgyűlésének**

**2023. január 26 - i ülésére**

**Beszámoló az 1000 fa program kiterjesztésével kapcsolatos tapasztalatokról**

Szombathely Megyei Jogú Város Közgyűlése 421/2022. (XII.8.) Kgy. számú határozata alapján 2022. december 8-án megkezdődött az 1000 fa program kiterjesztése, melyben a szombathelyiek aktív szerepvállalásával nyílik lehetőség új fák telepítésére. A program első regisztrációs időszakában az 1000fa.szombathely.hu weboldalon lehetett benyújtani igényt a fákra. A közgyűlési döntés szerint a tervezett regisztrációs időszak 2023. február 28. napjáig vagy a készlet (500 db fás szárú növény) erejéig tartott. A program sikerességének köszönhetően a regisztrációk száma a 2022. december 17-18-i hétvégén meghaladta a meghirdetett 500 darabos keretet, így az első regisztrációs lehetőség 2022. december 19-én lezárult.

A lezárásig 596 db fára nyújtottak be érvényes regisztrációt, amelyből 376 db a gyümölcsfa, a legkedveltebbek fák a kajszibarack (83 db), meggy (61 db) és a japán juhar (*Acer palmatum*, (61 db)) voltak. A 2023 tavaszára kapott portfólió alapján az 596 db fa ára bruttó 3 millió Ft nagyságrendű. A nagy mennyiségű, legalacsonyabb egységárú gyümölcsfa regisztráció miatt a tervezettnél több fa kiosztására is biztosít lehetőséget a meghatározott költségvetési fedezet.

Javaslom, hogy a regisztráció lezárásáig beérkezett, a 421/2022. (XII.8.) Kgy. számú határozatban meghatározott feltételeknek megfelelő kérelem alapján kerüljön kiosztásra 596 db fa a 2023. tavaszi időszakban.

Kérem a Tisztelt Közgyűlést, hogy a beszámolót megtárgyalni, és a határozati javaslatot elfogadni szíveskedjen.

**Szombathely, 2023. január „ ”**

 **/: Dr. Nemény András :/**

**HATÁROZATI JAVASLAT**

**.…./2023. (I.26.) Kgy. számú határozat**

* + - 1. Szombathely Megyei Jogú Város Közgyűlése a „Beszámoló az 1000 fa program kiterjesztésével kapcsolatos tapasztalatokról” című előterjesztést megtárgyalta és úgy döntött, hogy a regisztráció lezárásáig beérkezett, a 421/2022. (XII.8.) Kgy. számú határozatban meghatározott feltételeknek megfelelő kérelem alapján kerüljön kiosztásra 596 db fa a 2023. tavaszi időszakban.
			2. A Közgyűlés felkéri a polgármestert a regisztrált személyek tájékoztatásához szükséges intézkedések megtételére.
			3. A Közgyűlés felkéri a polgármestert, hogy a jogosultak részére a fák átadásáról gondoskodjon.

**Felelős:** Dr. Nemény András polgármester

Horváth Soma alpolgármester

 Dr. Károlyi Ákos jegyző

 /a végrehajtásért felelős:

Kalmár Ervin, a Városüzemeltetési Osztály vezetője/

**Határidő:** 1. pont: azonnal

2. pont: 2023. február 28.

3. pont 2023. március 31.